Den Nord-Cimbriske Tilskuer, 1842-10-23
Som et Curiosum optages her Følgende af sønder borger Ugeblad, den nathansenske Affaire betræffende; hvorhos vi oprigtigt ønske, at Hr. Nathansen maatte faae sit Forlangende opfyldt, og Sagen, skjøndt vistnok til Overflødighed, endnu eengang paa det skarpeste blive undersøgt, eller idetmindste Vidneforhøret fra den forrige Undersøgelse ved Trykken blive gjort tilgængeligt for det større Publicum, der saa let vildledes ved dristig fremsatte Paastande, endskjøndt det dog altid maa være selv den meest Lettroende paafaldende, at 26 Vidner, hvoriblandt flere Hædersmænd og agtede Borgere, skulde udsige falsk imod en Mand til hvem de fleste af dem ikke stode i videre Forhold: "Selv ved Hamborg hvor denne Mand nu har bosat sig, søge hans Antagonister i Randers at fortrædige og forfølge ham ved allehaande Chicaner og Kabaler. Han har nu overgivet sin Sag, hvorover der endnu stedse hviler et forunderligt mystisk Slør, til en af Hamborgs dueligste Jurister, og denne skal have overrakt Hs. Maist. Kongen i Pløen en Ansøgning, som er af den Natur, at Majestæten strax beordrede en af sine medhavende Embedsmænd til at eftersee alle Nathansens Papirer denne Sag betræffende, og Embedsmanden skal have fundet disse alle tilfredsstillende. Ansøgningen gaaer fornemmelig ud paa, at et nyt Forhør maatte beordres optaget i Randers i Nathan sens Nærværelse. Ja Man vil endog med Sikkerhed, vide, at Nathansens Kone har i Manges Nærværelse gjort Knæfald for Kongen i Pløen og bedet om Redning. Nathansen vil fordriste sig til at bevise med mange sanddrue Vidner, at han aldrig har været sin Forstand berøvet, og at hele hans ulovlige Jndspærring i forskjellige Galehuse er skeet ved Kabale og Bestikkelse. Ja han vil ydermere bevise, at alle 26 Vidner som dengang brugtes imod ham, skulle have afgivet falsk Forklaring i Retten; thi han skal være forsynet med Vidnernes egenhændige Underskrivter, hvori de sige, at have maattet afgive urigtig Forklaring ved Retten i Randers. Bliver nu denne høist vigtige Begivenhed snart af Lovens Vei foretaget, da vil denne Criminalsag gjøre uhyre Opsigt: ja selv Forhørerne ville blive meget interessante saavel for Lægen som Juristen. Hr. Nathansen skal nu være paa Reisen til Hovedstaden, for at paaskynde Sagen. (Rdr. Av.)J Dannevirke har Skolelærer P. M. Alsing, indrykket Følgende: "Da jeg har bragt i Erfaring, at Nogle have forarget sig over, at der i Artiklen med Overskrift Jndsendt (i Nr. 20 af Dannevirke) staaer at Hr. Lagesen rev et Stykke Lærred af Bleg for dermed at frelse Gymnastiklæreren paa Trolleborg Seminarie, da han var sluppen igjennem Jsen, saa erklærer jeg herved, idet jeg navngiver mig som Jndsender, af bemeldte Artikkel, at det har sin fuldkomne Rigtighed, men rettes derhen, at Lærredet laae paa et Gjerde i Nærheden og vistnok ogsaa for at bleges; thi Frosten bleger ogsaa, følgelig kan der nok ligge Lærred paa Bleg om Vinteren. (Hp. Av.) Ved Dhrr. Jean d'Abis's og Jean Dupuis's tredie og sidste Forestilling i Søndags paa Theatret i Odense skulde der vises en Production af en egen Art, næmlig en stor Væddebrydning imellem 4 stærke Mænd, efter Forlydende en Mecklenborger og 3 Fyenboer. Seierherren vilde blive belønnet med et Uhr. Fra Randers skrives: Den hertil i Natten imellem sidste Mandag og Tirsdag nordfra ankommende Diligence havde, kort efter at være passeret ind af Nørreport, det Uheld, at et af Forhjulene gik af, hvorved Vognen væltede og Stangarmene knækkedes. Kudsken blev ved Faldet fra en saa betydelig Høide slemt forslaaet; men Conducteuren saavelsom Passageren, en Dame, tog ingen Skade. Sidste maatte hjælpes udaf Vognen ved en Stige. De 4 Heste, som vare for Vognen, fortsatte uafbrudt deres raske Trav ned ad Gaden; men standsede, som sædvanligt, udenfor Gjæstgivergaarden. Diligenceposten maatte herfra befordres videre med Wienervogn.